ประกาศคณะกรรมการบริหารกองทุนส่งเสริมความเท่าเทียมระหว่างเพศประกาศคณะกรรมการบริหารกองทุนส่งเสริมความเท่าเทียมระหว่างเพศเรื่อง หลักเกณฑ์วิธีการ และเงื่อนไขการอนุมัติการใช้เงินและทรัพย์สินของกองทุนส่งเสริมความเท่าเทียมระหว่างเพศ[๑] โดยที่กองทุนส่งเสริมความเท่าเทียมระหว่างเพศตามพระราชบัญญัติความเท่าเทียมระหว่างเพศ พ.ศ. ๒๕๕๘มีวัตถุประสงค์เพื่อเป็นค่าใช้จ่ายเกี่ยวกับการดำเนินการตามพระราชบัญญัติดังกล่าวตามที่กำหนดไว้ในมาตรา๓๐ ดังนั้น เพื่อให้มีหลักเกณฑ์วิธีการและเงื่อนไขประกอบการพิจารณาอนุมัติการใช้เงินและทรัพย์สินของกองทุนส่งเสริมความเท่าเทียมระหว่างเพศอย่างชัดเจนเป็นไปโดยถูกต้องตามกฎหมายเกิดประโยชน์สูงสุดในภารกิจภาครัฐรวมทั้งเพื่อสนับสนุนให้หน่วยงานหรือองค์กรที่เกี่ยวข้องร่วมกันขับเคลื่อนพระราชบัญญัติความเท่าเทียมระหว่างเพศพ.ศ. ๒๕๕๘ให้ประสบผลสำเร็จตามวัตถุประสงค์อันจะส่งผลให้เกิดความเท่าเทียมระหว่างเพศในสังคมอาศัยอำนาจตามความในข้อ๒๖ ของระเบียบคณะกรรมการส่งเสริมความเท่าเทียมระหว่างเพศ ว่าด้วยการบริหารกองทุนการรับ การจ่ายเงิน การเก็บรักษาเงินกองทุน การระดมทุน การลงทุน การจัดหาผลประโยชน์และการจัดการกองทุนส่งเสริมความเท่าเทียมระหว่างเพศ พ.ศ. ๒๕๕๙ ประกอบกับมติที่ประชุมคณะกรรมการบริหารกองทุนส่งเสริมความเท่าเทียมระหว่างเพศครั้งที่ ๔/๒๕๖๐ เมื่อวันที่ ๒๗ พฤศจิกายน ๒๕๖๐ จึงออกประกาศไว้ดังต่อไปนี้ข้อ ๑ ประกาศนี้เรียกว่าประกาศคณะกรรมการบริหารกองทุนส่งเสริมความเท่าเทียมระหว่างเพศ เรื่องหลักเกณฑ์ วิธีการ และเงื่อนไขการอนุมัติการใช้เงินและทรัพย์สินของกองทุนส่งเสริมความเท่าเทียมระหว่างเพศข้อ ๒ ในประกาศนี้เงินสนับสนุนหมายความว่าเงินสนับสนุนของกองทุนส่งเสริมความเท่าเทียมระหว่างเพศเพื่อส่งเสริมสนับสนุนการดำเนินโครงการที่เป็นประโยชน์ต่อการดำเนินงานตามพระราชบัญญัติความเท่าเทียมระหว่างเพศพ.ศ. ๒๕๕๘ผู้ขอรับเงินสนับสนุนหมายความว่า มูลนิธิ สมาคม ชมรม องค์กรสาธารณประโยชน์หรือองค์กรสวัสดิการชุมชนองค์กรปกครองส่วนท้องถิ่นหรือหน่วยงานของรัฐและองค์กรเอกชนซึ่งมีผลงานหรือวัตถุประสงค์ในการดำเนินงานโครงการเพื่อส่งเสริมความเท่าเทียมระหว่างเพศกองทุนหมายความว่า กองทุนส่งเสริมความเท่าเทียมระหว่างเพศคณะกรรมการบริหารกองทุนหมายความว่า คณะกรรมการบริหารกองทุนส่งเสริมความเท่าเทียมระหว่างเพศประธานกรรมการหมายความว่า ประธานกรรมการบริหารกองทุนส่งเสริมความเท่าเทียมระหว่างเพศกรมหมายความว่า กรมกิจการสตรีและสถาบันครอบครัวอธิบดีหมายความว่า อธิบดีกรมกิจการสตรีและสถาบันครอบครัวข้อ๓ การยื่นขอรับการสนับสนุนให้ผู้ขอรับเงินสนับสนุน ยื่นคำขอพร้อมโครงการตามแบบที่อธิบดีกำหนดข้อ๔ โครงการที่จะได้รับการพิจารณาอนุมัติจ่ายเงินสนับสนุนตามประกาศนี้ต้องมีลักษณะอย่างหนึ่งอย่างใด ดังต่อไปนี้(๑)เป็นโครงการเพื่อส่งเสริมความเท่าเทียมระหว่างเพศ(๒)เป็นโครงการเพื่อคุ้มครอง ป้องกัน หรือเป็นการแก้ไขปัญหา มิให้เกิดการเลือกปฏิบัติโดยไม่เป็นธรรมระหว่างเพศ(๓)เป็นโครงการจัดทำแผน การรวบรวมข้อมูลหรือการศึกษาวิจัยด้านการส่งเสริมความเท่าเทียมระหว่างเพศ(๔)เป็นโครงการรณรงค์ เผยแพร่ประชาสัมพันธ์ กิจกรรมหรือองค์ความรู้ด้านการส่งเสริมความเท่าเทียมระหว่างเพศ(๕)โครงการอื่นด้านการส่งเสริมความเท่าเทียมระหว่างเพศ ตามที่คณะกรรมการบริหารกองทุนเห็นสมควรข้อ๕ โครงการตามข้อ ๔ที่ขอรับเงินสนับสนุนต้องเป็นโครงการที่สอดคล้องหรือสนับสนุนนโยบายของรัฐบาลนโยบายและยุทธศาสตร์ของกรม หรือวัตถุประสงค์ของกองทุนให้ผู้ขอรับเงินสนับสนุนตามวรรคหนึ่งยื่นคำขอพร้อมโครงการที่ขอรับเงินสนับสนุน โดยในกรุงเทพมหานครให้ยื่นต่อกรมในจังหวัดให้ยื่นต่อสำนักงานพัฒนาสังคมและความมั่นคงของมนุษย์จังหวัดที่ตั้งอยู่ในจังหวัดเดียวกันกับผู้ขอรับเงินสนับสนุนหรือศูนย์เรียนรู้การพัฒนาสตรีและครอบครัวในเขตพื้นที่รับผิดชอบเพื่อพิจารณาเบื้องต้นพร้อมเสนอความเห็นก่อนส่งให้คณะกรรมการบริหารกองทุนพิจารณาข้อ๖ ผู้ขอรับเงินสนับสนุนตามข้อ ๕จะยื่นคำขอด้วยตนเองหรือโดยส่งทางไปรษณีย์ลงทะเบียนก็ได้และให้ถือวันประทับตราของไปรษณีย์เป็นวันยื่นขอรับเงินสนับสนุนข้อ๗ โครงการที่เสนอขอรับเงินสนับสนุนจะต้องอยู่ในกรอบวงเงินค่าใช้จ่ายดังนี้(๑) โครงการขนาดเล็ก หมายถึงโครงการที่ขอรับเงินสนับสนุนในวงเงินค่าใช้จ่ายไม่เกินห้าหมื่นบาท(๒)โครงการขนาดกลาง หมายถึงโครงการที่ขอรับเงินสนับสนุนในวงเงินค่าใช้จ่ายเกินห้าหมื่นบาทแต่ไม่เกินหนึ่งแสนบาท(๓)โครงการขนาดใหญ่ หมายถึง โครงการที่ขอรับเงินสนับสนุนในวงเงินค่าใช้จ่ายเกินหนึ่งแสนบาทแต่ไม่เกินหนึ่งแสนห้าหมื่นบาทรายละเอียดหลักเกณฑ์และค่าใช้จ่ายให้ถือปฏิบัติตามระเบียบของทางราชการกำหนดโดยอนุโลมข้อ๘ ให้คณะกรรมการบริหารกองทุนพิจารณาอนุมัติเงินสนับสนุนโครงการตามที่มีการขอรับเงินสนับสนุนซึ่งจะต้องไม่เกินกรอบวงเงินค่าใช้จ่ายตามข้อ๗ เว้นแต่กรณีมีความจำเป็นและเป็นประโยชน์ต่อการส่งเสริมความเท่าเทียมระหว่างเพศข้อ๙ ในกรณีที่มีความจำเป็นเร่งด่วนประธานกรรมการอาจพิจารณาให้การสนับสนุนโครงการตามที่เห็นสมควรก็ได้และเมื่อได้ดำเนินการดังกล่าวแล้ว ให้แจ้งคณะกรรมการบริหารกองทุนพิจารณาอนุมัติในวาระแรกที่มีการประชุมคณะกรรมการบริหารกองทุนข้อ๑๐ เมื่อคณะกรรมการบริหารกองทุนพิจารณาแล้วเห็นว่าการยื่นคำขอรับเงินสนับสนุนเป็นไปโดยถูกต้องและเป็นโครงการที่มีลักษณะอย่างหนึ่งอย่างใดตามที่กำหนดในข้อ๔ อีกทั้งมีกรอบวงเงินค่าใช้จ่ายตามที่กำหนดในข้อ ๗ประกอบกับมิได้มีการแก้ไขเพิ่มเติมหรือเปลี่ยนแปลงโครงการกิจกรรมหรือวงเงินที่ขอรับเงินสนับสนุนให้คณะกรรมการบริหารกองทุนพิจารณาอนุมัติโครงการกิจกรรมและกรอบวงเงินค่าใช้จ่ายโครงการนั้นในกรณีที่คณะกรรมการบริหารกองทุนพิจารณาแล้วเห็นว่าโครงการที่ขอรับเงินสนับสนุนมิได้เป็นไปตามวรรคหนึ่งทั้งหมดหรือแต่บางส่วนให้แจ้งผู้ขอรับเงินสนับสนุนดำเนินการแก้ไขเพิ่มเติมให้ถูกต้องและให้คณะกรรมการบริหารกองทุนพิจารณาอนุมัติโครงการกิจกรรมและกรอบวงเงินค่าใช้จ่ายโครงการนั้นภายหลังที่ได้มีการแก้ไขเพิ่มเติมหรือเปลี่ยนแปลงโครงการกิจกรรมและหรือกรอบวงเงินค่าใช้จ่ายที่ขอรับการสนับสนุนแล้วหรือคณะกรรมการบริหารกองทุนอาจพิจารณาไม่อนุมัติโครงการดังกล่าวเสียก็ได้ตามที่เห็นสมควรข้อ๑๑ เมื่อคณะกรรมการบริหารกองทุนได้พิจารณาอนุมัติโครงการกิจกรรมและกรอบวงเงินค่าใช้จ่ายของโครงการแล้วให้เสนออธิบดีเพื่อสั่งจ่ายเงินสนับสนุนให้แก่ผู้ขอรับเงินสนับสนุนโดยให้กองส่งเสริมความเสมอภาคระหว่างเพศ กรมกิจการสตรีและสถาบันครอบครัวเป็นผู้เบิกจ่ายเงินสนับสนุนตามระเบียบของทางราชการข้อ๑๒ ในการจ่ายเงินสนับสนุนให้แก่ผู้ขอรับเงินสนับสนุนซึ่งจะต้องเป็นผู้ที่ลงชื่อในแบบคำขอรับเงินสนับสนุนให้ดำเนินการตามระเบียบของทางราชการอย่างเคร่งครัดโดยให้ทำสัญญารับเงินสนับสนุนตามแบบที่อธิบดีกำหนดและให้ผู้อำนวยการกองส่งเสริมความเสมอภาคระหว่างเพศมีอำนาจลงนามในสัญญารับเงินสนับสนุนแทนอธิบดีเพื่อประโยชน์ในการพิจารณาอนุมัติและการเบิกจ่ายเงินสนับสนุนในกรณีที่ผู้ขอรับเงินสนับสนุนมีภูมิลำเนาอยู่ในจังหวัดใดกรมอาจโอนเงินสนับสนุนตามที่ได้รับอนุมัติไปให้สำนักงานพัฒนาสังคมและความมั่นคงของมนุษย์จังหวัดหรือศูนย์เรียนรู้การพัฒนาสตรีและครอบครัวเป็นผู้เบิกจ่ายเงินดังกล่าว โดยอธิบดีอาจมอบอำนาจให้ผู้ว่าราชการจังหวัดหรือผู้อำนวยการศูนย์เรียนรู้การพัฒนาสตรีและครอบครัวลงนามในสัญญารับเงินสนับสนุนแทนอธิบดีข้อ๑๓ ผู้ขอรับเงินสนับสนุนที่ได้รับการสนับสนุนจะต้องดำเนินโครงการให้เป็นไปตามที่ได้รับอนุมัติและจะนำเงินสนับสนุนที่ได้รับไปใช้จ่ายนอกเหนือจากโครงการหรือกลุ่มเป้าหมายอื่นมิได้ข้อ๑๔ เมื่อได้ดำเนินโครงการแล้วเสร็จและมีเงินที่ได้รับการสนับสนุนเหลืออยู่ให้คืนเงินสนับสนุนนั้นแก่กองทุนภายในสามสิบวันนับแต่วันที่ได้ดำเนินโครงการแล้วเสร็จให้ผู้ขอรับเงินสนับสนุนรายงานผลการดำเนินโครงการและรายงานการใช้จ่ายเงินสนับสนุนต่อกรมตามแบบที่อธิบดีกำหนดภายในสามสิบวันนับแต่วันที่ได้ดำเนินโครงการแล้วเสร็จ และให้นำความในข้อ ๖ มาใช้บังคับโดยอนุโลมข้อ๑๕ ในกรณีมีเหตุจำเป็นต้องขยายระยะเวลาดำเนินโครงการให้ผู้ขอรับเงินสนับสนุนทำหนังสือขอขยายระยะเวลาดำเนินโครงการก่อนสิ้นสุดโครงการสามสิบวันประธานกรรมการอาจพิจารณาและอนุมัติตามที่เห็นสมควรก็ได้หรือกรณีมีเหตุจำเป็นต้องเปลี่ยนแปลงวัน เวลา สถานที่ดำเนินโครงการให้ผู้ขอรับเงินสนับสนุนทำหนังสือแจ้งขอเปลี่ยนแปลงต่อประธานกรรมการอนุมัติก่อนดำเนินโครงการและเมื่อได้ดำเนินการดังกล่าวแล้วให้แจ้งคณะกรรมการบริหารกองทุนทราบในวาระแรกที่มีการประชุมคณะกรรมการบริหารกองทุนการดำเนินการตามวรรคหนึ่งในกรุงเทพมหานครให้ยื่นต่อกรมในจังหวัดให้ยื่นต่อสำนักงานพัฒนาสังคมและความมั่นคงของมนุษย์จังหวัด ที่ตั้งอยู่ในจังหวัดเดียวกันกับผู้ขอรับเงินสนับสนุนหรือศูนย์เรียนรู้การพัฒนาสตรีและครอบครัวในเขตพื้นที่รับผิดชอบและให้นำความในข้อ ๖ มาใช้บังคับโดยอนุโลมข้อ๑๖ เมื่อปรากฏข้อเท็จจริงว่าผู้ขอรับเงินสนับสนุนมิได้ดำเนินการให้เป็นไปตามโครงการที่ได้รับเงินสนับสนุนตามประกาศนี้ให้อธิบดีแจ้งผู้รับเงินสนับสนุนระงับการใช้จ่ายเงินจากกองทุนไว้ก่อนจนกว่าจะได้มีการแก้ไขให้เป็นไปตามประกาศนี้ข้อ๑๗ กรณีการเลิกหรือถูกเพิกถอนการเป็นมูลนิธิสมาคม ชมรม องค์กรสาธารณประโยชน์หรือองค์กรสวัสดิการชุมชนองค์กรปกครองส่วนท้องถิ่นหรือหน่วยงานของรัฐและองค์กรเอกชนใดให้คืนเงินหรือทรัพย์สินที่เหลือพร้อมดอกผลซึ่งเกิดจากการใช้จ่ายเงินสนับสนุน(ถ้ามี) ให้แก่กองทุนภายในสามสิบวันนับแต่วันที่เลิกหรือถูกเพิกถอนข้อ๑๘ วิธีปฏิบัติเกี่ยวกับการเบิกเงินการรับเงิน การจ่ายเงิน การเก็บรักษาเงิน การนำส่งหรือการปฏิบัติอื่นใดที่มิได้กำหนดไว้ในประกาศนี้ให้ถือปฏิบัติตามระเบียบของทางราชการว่าด้วยการนั้นโดยอนุโลมข้อ ๑๙ ให้อธิบดีเป็นผู้รักษาการตามประกาศนี้และเป็นผู้วินิจฉัยชี้ขาดในกรณีที่มีปัญหาหรือข้อขัดแย้งเกี่ยวกับการปฏิบัติตามประกาศนี้รวมทั้ง ให้มีอำนาจกำหนดแบบเอกสารและวิธีการ เพื่อปฏิบัติการตามประกาศนี้ประกาศ ณ วันที่ ๒๙ ธันวาคม พ.ศ. ๒๕๖๐เลิศปัญญา บูรณบัณฑิตอธิบดีกรมกิจการสตรีและสถาบันครอบครัวประธานกรรมการบริหารกองทุนส่งเสริมความเท่าเทียมระหว่างเพศปวันวิทย์/จัดทำ๑๓ กุมภาพันธ์๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๑ ง/หน้า ๕๕/๓๐ มกราคม ๒๕๖๑